ai4bharat/Pralekha huggingface dataset:
மத்திய அமைச்சரவை
பிரதமரின் ஏழைகள் நல உணவு திட்டத்தை  மேலும் நான்கு மாதங்களுக்கு நீட்டிக்க அமைச்சரவை ஒப்புதல் 
2021 ஜூன் 7 அன்று நாட்டு மக்களுக்கு பிரதமர் ஆற்றிய உரையின் தொடர்ச்சியாகவும், கொவிட்-19-க்கான பொருளாதார எதிர்வினையின் ஒரு பகுதியாகவும், பிரதமரின் ஏழைகள் நல உணவு திட்டத்தை  மேலும் நான்கு மாதங்களுக்கு, அதாவது 2021 டிசம்பர் முதல் 2022 மார்ச் வரை, நீட்டிக்க மத்திய அமைச்சரவை ஒப்புதல் அளித்துள்ளது.
இந்த முடிவின் படி, தேசிய உணவுப் பாதுகாப்புச் சட்டத்தின்  கீழ் வரும் அனைத்துப் பயனாளிகளுக்கும், நேரடிப் பலன் பரிமாற்றத்தின் கீழ் உள்ளவர்கள் உட்பட, ஒரு நபருக்கு மாதத்திற்கு 5 கிலோ உணவு தானியங்கல் இலவசமாக வழங்கப்படும்.
இந்தத் திட்டத்தின் முதல் கட்டம் மற்றும் இரண்டாம் கட்டம் முறையே ஏப்ரல் முதல் ஜூன் 2020 வரையிலும், ஜூலை முதல் நவம்பர் 2020 வரையிலும் செயல்படுத்தப்பட்டன. திட்டத்தின் மூன்றாம் கட்டமானது மே முதல் ஜூன் 2021 வரை செயல்படுத்தப்பட்டது. இத்திட்டத்தின் நான்காம் தற்போது ஜூலை-நவம்பர், 2021 மாதங்களுக்குச் செயல்படுத்தப்பட்டு வருகிறது.
டிசம்பர் 2021 முதல் மார்ச் 2022 வரையிலான ஐந்தாவது கட்டத்திற்கான கூடுதல் உணவு மானியமாக ரூ. 53344.52 கோடி
செலவாகும் என்று மதிப்பிடப்பட்டுள்ளது. ஐந்தாம் கட்டத்திற்கான உணவு தானியங்களின் மொத்த வெளியீடு சுமார் 163 லட்சம் மெட்ரிக் டன்னாக இருக்கும்.
கொவிட்-19 காரணமாக கடந்த ஆண்டு நாட்டில் ஏற்பட்ட முன்னெப்போதும் இல்லாத வகையிலான பொருளாதார சீர்குலைவுகளை அடுத்து, மார்ச் 2020-ல் விலையில்லா உணவு தானியங்களை  விநியோகிப்பதாக அரசு அறிவித்தது நினைவிருக்கலாம்.
80 கோடி தேசிய உணவுப் பாதுகாப்புச் சட்ட பயனாளிகளுக்கு இத்திட்டத்தின் கீழ் ஒரு நபருக்கு மாதத்திற்கு 5 கிலோ என்ற அளவில், வழக்கமான மாதாந்திர உணவு தானியங்களுக்கு மேல், வழங்கப்பட்டு வருகிறது.
ஒட்டுமொத்தமாக, பிரதமரின் ஏழைகள் நல உணவு திட்ட கட்டம் 1 முதல் 5 வரை அரசுக்கு சுமார் ரூ.2.60 லட்சம் கோடி செலவாகும் என்று மதிப்பிடப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1774586
(
சுகாதாரம் மற்றும் குடும்ப நலத்துறை அமைச்சகம்
``இந்த வைரசை நம்மால் வெல்ல முடியும், நாம் வெல்வோம்'' - டாக்டர் ஹர்ஷ் வர்த்தன்
உலக சுகாதார அமைப்பின்  மூத்த அதிகாரிகள் மற்றும் கள அலுவலர்களுடனும், மத்திய மாநில அரசுகளின் சுகாதார அலுவலர்களுடனும், கோவிட்-19 நோய்த் தொற்றைக் கட்டுப்படுத்தும் நடவடிக்கைகள் குறித்து, காணொளிக் காட்சி மூலம் மத்திய சுகாதாரம், குடும்ப நலத் துறை அமைச்சர் டாக்டர் ஹர்ஷ் வர்த்தன் இன்று கலந்துரையாடினார்.
உலக சுகாதார அமைப்பின் அதிகாரிகளுக்குப் பாராட்டு தெரிவித்த டாக்டர் ஹர்ஷ் வர்த்தன், ``நெருக்கடியான காலக்கட்டத்தை நாம் சந்தித்திருக்கிறோம். போலியோ மற்றும் தட்டம்மையை ஒழித்ததைப் போல இந்த வைரசையும் ஒழிப்பதற்கு நாம் ஒன்றுபட்டு செயல்பட வேண்டும்'' என்று கூறினார். ``இந்த வைரசை நம்மால் வெல்ல முடியும், நாம் வெல்வோம்'' - என்று அவர் கூறினார். பணிகளுக்கு அதிக பயன் கிடைப்பதற்காக, கள அளவில் மேற்கொள்ளும் நடவடிக்கைகளை பலப்படுத்துவது மற்றும் ஒன்றுபட்டு செயல்படுவது பற்றியும் இந்தக் கூட்டத்தில் விவாதிக்கப்பட்டது.
``அரசு மருத்துவர்களும், உலக சுகாதார அமைப்பின் மருத்துவர்களும் போலியோ ஒழிப்பில் மிகுந்த ஆர்வம் காட்டியதையும், அதற்காக அவர்கள் நிறைய பங்களிப்பு செய்ததையும் நான் இன்னும் நினைவில் வைத்திருக்கிறேன். அவர்களுடைய அர்ப்பணிப்புடன் கூடிய பங்களிப்பு இல்லாமல் போயிருந்தால் இந்தியா உள்ளிட்ட தென்கிழக்கு ஆசியாவில் போலியோவை ஒழிப்பதற்கு அதிக அவகாசம் தேவைப்பட்டிருக்கும்' என்று அவர் கூறினார்.
``கோவிட்-19 நோய்த் தொற்றுக்கு இந்தியா தான் முதலில் நடவடிக்கை எடுத்தது. உலகின் மற்ற நாடுகளைவிட இப்போது இந்தியா முன்னணியில் உள்ளது. இதற்கு கொரோனா எதிர்ப்பு வீரர்கள் தான் காரணம்'' என்று அமைச்சர் நினைவு கூர்ந்தார்.
கோவிட்-19 நோய்த்தாக்குதலுக்கு எதிராக இந்தியா மேற்கொண்டுள்ள நடவடிக்கைகளைப் பாராட்டிய உலக சுகாதார அமைப்பின் தென்கிழக்கு ஆசிய பிராந்தியத்தின் இயக்குநர் டாக்டர் கேட்ரபால் சிங், ``பெரிய மற்றும் பன்முக சவால்கள் இருந்தபோதிலும், இந்த நோய்த் தொற்றுக்கு எதிரான போரில், தடுமாற்றம் இல்லாத உறுதிப்பாட்டை இந்தியா வெளிப்படுத்தி வருகிறது'' என்று அவர் கூறியுள்ளார்.
இந்தக் கலந்துரையாடலில் விவாதிக்கப்பட்ட முக்கிய அம்சங்கள்:
- நோய்த் தொற்று பாதிப்பு அதிகம் உள்ள பகுதிகளுக்கு மைக்ரோ திட்டங்களை உருவாக்குதல் மற்றும் தொகுப்பு நோய்த் தடுப்புக்கு மாவட்ட அளவில் உலக சுகாதார அமைப்பின் அதிகாரிகளுடன் கூட்டாக சேர்ந்து முயற்சிகள் மேற்கொள்வது.
- நோய் எப்படி பரவுகிறது என்பதை அடையாளம் காண்பதற்கு, இப்போதைய பாதிப்புகள் குறித்த பகுப்பாய்வில் உதவியாக இருத்தல்.
- மாவட்டங்களில் இனிமேலும் இந்த நோய் பரவுதலுக்கு வாய்ப்பில்லை என்று நம்பகமான ஆதாரம் கிடைக்கும் வரையில், மாவட்டங்களில் தொடர்ந்து கண்காணிப்பதற்கான உத்தியை உருவாக்க உதவுதல்.
(Visitor Counter : 209
பிரதமர் அலுவலகம்
மகாசிவராத்திரியை முன்னிட்டு மக்களுக்கு பிரதமர் வாழ்த்து
மகாசிவராத்திரியையொட்டி பிரதமர் திரு நரேந்திர மோடி மக்களுக்கு வாழ்த்து தெரிவித்துள்ளார்.
இது குறித்து அவர் வெளியிட்டுள்ள டுவிட்டர் பதிவில் கூறியிருப்பதாவது;
“மகாசிவராத்திரி என்னும் புனிதமான நாளில் உங்களுக்கு நல்வாழ்த்துக்கள். கடவுள்களுக்கெல்லாம் கடவுளாகிய, மஹாதேவர் அனைவரையும் ஆசீர்வதிக்கட்டும். ஓம் நமச்சிவாய."
(
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 147.72 கோடியைக் கடந்தது
நாட்டில் கடந்த 24 மணி நேரத்தில் 96 லட்சத்துக்கும் நெருக்கமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 147.72 கோடியைக்  கடந்தது. 1,58,21,510 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 15,389 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,43,21,803 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.01% சதவீதமாக உள்ளது. இது கடந்த மார்ச் 2020க்கு பிறகு அதிக அளவாகும். கடந்த 24 மணி நேரத்தில் 58,097 பேர் பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 2,14,004. ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.61% சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 13,88,647 கொவிட் பரிசோதனைகள் செய்யப்பட்டன. இதுவரை சுமார் 68.38 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று 2.60% சதவீதமாக உள்ளது. தினசரித் தொற்று விகிதம் 4.18%.சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1787581
(Visitor Counter : 116
பாதுகாப்பு அமைச்சகம்
விரைவான மற்றும் வெளிப்படைத்தன்மையுடன் முடிவுகள் எடுப்பதன் மூலம் நிதி ஆதாரங்களை நியாயமான முறையில் பயன்படுத்தப்படுவது ஆயுதப்படையினர் தயார் நிலையில் இருப்பதற்கு உதவும்: புதுதில்லியில் பாதுகாப்பு கணக்குப் பிரிவின் தணிக்கையாளர்கள் மாநாட்டில் பாதுகாப்பு அமைச்சர் உரை
விரைவான வெளிப்படைத்தன்மையுடன் எடுக்கப்பட்ட முடிவுகள் மூலம் நிதி ஆதாரங்களை நியாயமான முறையில் பயன்படுத்தப்படுவது ஆயுதப்படையினர் தயார் நிலையில் இருப்பதற்கு உதவும் என்று பாதுகாப்புத் துறை அமைச்சர் திரு ராஜ்நாத் சிங் தெரிவித்துள்ளார். இதற்கான நடவடிக்கைகளை பாதுகாப்பு கணக்குத் துறை உறுதிப்படுத்த வேண்டும் என்று அவர் அறிவுறுத்தினார்.
புதுதில்லியில் பாதுகாப்பு கணக்குத் துறையைச் சேர்ந்த தணிக்கையாளர்களின் இரண்டு நாள் மாநாட்டை அவர் இன்று  தொடங்கி வைத்தார். அப்போது பேசிய அவர், தொழில்நுட்பத் திறனை மேலும் அதிகரிக்க வேண்டும் என்றும், பணித் திறனை மேம்படுத்த வேண்டும் என்றும் அவர் கேட்டுக் கொண்டார். பாதுகாப்புத் துறை நிதி அமைப்பின் காவலாளிகளாக இத்துறையைச் சேர்ந்த அதிகாரிகள் திகழ்வதாகவும், நிதி ஆதாரங்களை கையாளுவதன் மூலம் நாட்டை கட்டமைப்பதில் அவர்கள் பங்களிப்பதாகவும் கூறினார்.
தங்களது தணிக்கை பணிகள், இதர நடவடிக்கைகளுக்கு இடையே பாதுகாப்புத் துறை அமைச்சகத்திற்கு ஒதுக்கப்பட்டுள்ள நிதியை சம்பளம், பணியாளர்களுக்கான படி, ஓய்வூதியதாரர்களுக்கான நிதி, பல்வேறு கொள்முதலுக்கான நிதி ஆலோசனை வழக்குகளை நடைமுறைப்படுத்துவது உள்ளிட்ட பணிகளை பாதுகாப்பு கணக்கு துறை கையாளுவதாகவும் அவர் தெரிவித்தார். 2022-23 ஆம் நிதியாண்டில் பாதுகாப்பு அமைச்சகத்திற்கு ரூ.5.25 லட்சம் கோடி ஒதுக்கப்பட்டுள்ளது. இதில் ஓய்வூதியதாரர்களுக்கு ரூ.1.19 லட்சம் கோடி ஒதுக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பை காணவும். https://pib.gov.in/PressReleasePage.aspx?PRID=1875776
நிதி அமைச்சகம்
2040-ல் இந்திய மக்கள் தொகை: 21 ஆம் நூற்றாண்டுக்கான மக்கள் நலனுக்குத் திட்டமிடல்
2018-19 ஆம் ஆண்டுக்கான பொருளாதார ஆய்வறிக்கையில் இந்தியாவின் மக்கள் தொகை பற்றி குறிப்பிடப் பட்டுள்ளது. ``அடுத்த 2 தசாப்தங்களில் இந்தியாவின் மக்கள் தொகை வளர்ச்சி பெருமளவு குறைந்துவிடும். மக்கள் தொகை அதிகம் என்ற நிலை நாட்டில் நீடிக்கும் என்றாலும், மக்கள் தொகை நிலை மாற்றத்தில் முன்னேறிய நிலையில் இருக்கும் சில மாநிலங்களில் 2030களில் சமூகத்தில் முதியவர்களின் எண்ணிக்கை அதிகமாக இருக்கும்'' என்று பொருளாதார ஆய்வறிக்கையில் தெரிவிக்கப்பட்டுள்ளது. மத்திய நிதி மற்றும் பெரு நிறுவன விவகாரத் துறை அமைச்சர் திருமதி. நிர்மலா சீதாராமன் இந்த அறிக்கையை நாடாளுமன்றத்தில் இன்று சமர்ப்பித்தார். 2041 ஆம் ஆண்டு வரையில் தேசிய மற்றும் மாநில அளவில் மக்கள் தொகை வளர்ச்சி எப்படி இருக்கும் என்பது பற்றி அதில் குறிப்பிடப் பட்டுள்ளது. மக்கள் தொகை வளர்ச்சியில் அடுத்தகட்டத்தை நோக்கி இந்தியா செல்கிறது. அடுத்த இரு தசாப்தங்களில் மக்கள் தொகை வளர்ச்சி வேகம் குறைவாக இருக்கும் என அறிக்கையில் தெரிவிக்கப் பட்டுள்ளது. சமீபத்திய தசாப்தங்களில் மொத்த கருத்தரித்தல் விகிதம்  வேகமாகக் குறைந்து வருவது தான் இதற்குக் காரணம். 2021 ஆம் ஆண்டு வாக்கில், மரணிப்போரைவிட, புதிதாகப் பிறக்கும் குழந்தைகளின் எண்ணிக்கை குறைந்துவிடக் கூடும் என்று எதிர்பார்க்கப் படுகிறது. மக்கள் தொகை வளர்ச்சி அனைத்து பெரிய மாநிலங்களிலும் குறைந்து வரும் நிலையில், பிகார், உத்தரப்பிரதேசம், ராஜஸ்தான், ஹரியானா போன்ற காலங்காலமாக அதிக மக்கள் தொகை கொண்ட மாநிலங்களிலும் இது குறைந்து வருவது குறிப்பிடத்தக்கது.
சுகாதாரம் மற்றும் குடும்ப நலத்துறை அமைச்சகம்
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 2.13 இலட்சமாகக் குறைவு
இந்தியாவில் கொரோனா நோய் தொற்றின் பாதிப்பு தொடர்ந்து குறைந்து தற்போது 2.13 இலட்சமாக  உள்ளது. இது மொத்த பாதிப்பில் வெறும் 2.03 சதவீதமாகும்.
கடந்த சில நாட்களாக இந்தியாவில் கொரோனா தொற்றின் புதிய பாதிப்புகள் தொடர்ந்து 20,000-க்கும் குறைவாக உள்ளது. கடந்த 24 மணி நேரத்தில் 15,590 பேர் புதிதாக பாதிக்கப்பட்டுள்ள நிலையில், 15,975 பேர் குணமடைந்துள்ளனர்.
நாட்டில் இதுவரை மொத்தம் 1,01,62,738 பேர் குணமடைந்துள்ளனர். குணமடைந்தோர் மற்றும் சிகிச்சை பெற்று வருவோர் ஆகியோருக்கான இடைவெளி தொடர்ந்து அதிகரித்து 99 இலட்சத்தைக் கடந்துள்ளது . குணமடைந்தவர்களின் வீதம் 96.52 சதவீதமாக உயர்ந்துள்ளது.
புதிதாக குணமடைந்தவர்களில் 81.15 சதவீதத்தினர் 10 மாநிலங்கள்/ யூனியன் பிரதேசங்களைச் சேர்ந்தவர்கள். அதிகபட்சமாக கேரளாவில் 4,337 பேர் ஒரே நாளில் குணமடைந்துள்ளனர்.
77.56 சதவீத புதிய தொற்றுக்கள் 7 மாநிலங்கள்/ யூனியன் பிரதேசங்களில் பதிவாகியுள்ளது. கேரளாவில் 5,490 பேர் புதிதாக தொற்றுக்கு ஆளாகியுள்ளனர். கடந்த 24 மணிநேரத்தில் 191 பேர் உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1688752
பிரதமர் அலுவலகம்
மத்திய சுகாதார மற்றும் குடும்ப நலத்துறை அமைச்சர் டாக்டர் மன்சுக் மாண்டவியாவின் கட்டுரையை பிரதமர் பகிர்ந்துள்ளார்
சுகாதாரத்துறையில் பெருமளவு முதலீடு அதிகரிப்பு, கடைக்கோடி மக்களையும் சென்றடையும் வகையில் அதிகரிக்கப்பட்டுள்ள இந்தியாவின் ஒட்டுமொத்த சுகாதார கட்டமைப்பு குறித்த மத்திய சுகாதார மற்றும் குடும்ப நலத்துறை அமைச்சர் டாக்டர் மன்சுக் மாண்டவியாவின் கட்டுரையை பிரதமர் திரு நரேந்திர மோடி பகிர்ந்துள்ளார்.
இது குறித்து பிரதமர் ட்விட்டரில் கூறியிருப்பதாவது:
“நாட்டின் மிகவும் ஏழ்மைமிக்க மற்றும் கடைக்கோடி மக்களுக்கும் எவ்வாறு மத்திய அரசு குறைந்த செலவில், தரமான சுகாதார வசதியை அளிக்கிறது என்பது குறித்து மத்திய சுகாதார அமைச்சர் டாக்டர் மன்சுக் மாண்டவியா விவரித்துள்ளார்.
விவசாயத்துறை அமைச்சகம்
தற்சார்பு இந்தியா இயக்கத்தின் ஒரு பகுதியாக ‘இனிப்பு புரட்சி’ இலக்கை எட்டவிருக்கும் தேசிய தேனீவளர்ப்பு & தேன் இயக்கம்
நாட்டின் ஒருங்கிணைந்த விவசாய அமைப்பில் தேனீ வளர்ப்பின் முக்கியத்துவத்தை கருத்தில் கொண்டு, தேசிய தேனீவளர்ப்பு & தேன் இயக்கத்திற்கு ரூ. 500 கோடியை மூன்று வருடங்களுக்கு  வரை அரசு ஒதுக்கியுள்ளது.
தற்சார்பு இந்தியா இயக்கத்தின் ஒரு பகுதியாக இது அறிவிக்கப்பட்டுள்ளது. தேசிய தேனீ வாரியத்தின் மூலம் செயல்படுத்தப்படும் தேசிய தேனீவளர்ப்பு & தேன் இயக்கம், அறிவியல் பூர்வமான தேனீ வளர்ப்பின் மூலம் ‘இனிப்பு புரட்சி’ இலக்கை எட்டுவதை லட்சியமாகக் கொண்டுள்ள்து.
தேசிய தேனீவளர்ப்பு & தேன் இயக்கத்தின் கீழ் விழிப்புணர்வுக்காகவும், அறிவியல் பூர்வமான தேனீ வளர்ப்பு, தேனீ வளர்ப்பின் மூலம் பெண்களுக்கு அதிகாரமளித்தல், தேனீகளின் தாக்கம் குறித்த தொழில்நுட்ப விளக்கங்கள் மற்றும் வேளாண்/தோட்டக்கலையின் தர மேம்பாடு ஆகியவற்றில் திறன் வளர்த்தலுக்காகவும் 11 திட்டங்களுக்கு ரூ.2560 லட்சம் ஒதுக்கீடு செய்யப்பட்டுள்ளது.
ஒருங்கிணைந்த விவசாய அமைப்பின் ஒரு பகுதியாக விவசாயிகள்/நிலமற்ற தொழிலாளர்களால் தேனீ வளர்ப்பு செய்யப்படுகிறது. பயிர்களை பெருக்குவதில் பயனுள்ளதாக விளங்கும் தேனீ வளர்ப்பின் மூலம், விவசாயிகள் மற்றும் தேனீ வளர்ப்பாளர்களின் வருவாய் அதிகரிக்கிறது.
தேனீ வளர்ப்பின் மூலம் கிடைக்கும் தேன் மற்றும் இதர பொருட்கள் பல்வேறு விதங்களில் பயன்படுத்தப்படுகின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://pib.gov.in/PressReleasePage.aspx?PRID=1697113
----
(Visitor Counter : 224
தேர்தல் ஆணையம்
உத்தரப்பிரதேசத்தின் ஒரு மக்களவை தொகுதி, ஒடிசா, ராஜஸ்தான், பீகார், உ.பி, சத்தீஸ்கர் ஆகிய மாநிலங்களில் தலா ஒரு சட்டப்பேரவை தொகுதிகளுக்கான இடைத்தேர்தல் தேதி அறிவிப்பு
உத்தரப்பிரதேசத்தின் மைன்புரி மக்களவை தொகுதி, ஒடிசாவின் பதாம்பூர், ராஜஸ்தானின் சர்தார்ஷாகர், பீகார் மாநிலம் குர்ஹானி, உத்தரப்பிரதேசத்தின் ராம்பூர், சத்தீஸ்கரின் பானுபிரதாப்நகர் ஆகிய 5 சட்டப்பேரவை தொகுதிகளுக்கான இடைத்தேர்தல் தேதியை தேர்தல் ஆணையம் வெளியிட்டுள்ளது.
இடைத்தேர்தலுக்கான அட்டவனை வருமாறு;
தேர்தல் அறிவிக்கை வெளியீடு; நவம்பர் 10
வேட்புமனு தாக்கலுக்கான கடைசி நாள்; நவம்பர் 17
வேட்புமனுக்கள் பரிசீலனை; நவம்பர் 18
மனுக்களை விலக்கிக்கொள்ள கடைசிநாள்; நவம்பர் 21
வாக்குப்பதிவு நடைபெறும் நாள்; டிசம்பர் 5
வாக்கு எண்ணிக்கை; டிசம்பர் 8
டிசம்பர் 10ந்தேதி இடைத்தேர்தல் நடைமுறைகள் நிறைவுபெறும்.
தேர்தல் நடைபெறவுள்ள தொகுதிகள், அவை இடம்பெற்றுள்ள மாவட்டங்களில் நடத்தை விதிமுறைகள் உடனடியாக அமலுக்கு வருகிறது.
ரெயில்வே அமைச்சகம்
ரயில்வே வாரியத்தின் பணியாளர் பிரிவு புதிய உறுப்பினராக திரு. எஸ். என். அக்ரவால் பொறுப்பேற்றுக் கொண்டார்.
ரயில்வே வாரியத்தின் பணியாளர் பிரிவு உறுப்பினர் மற்றும் மத்திய அரசின் ரயில்வேத் துறை செயலாளராக திரு. எஸ். என். அக்ரவால் 20.07.2018 அன்று பொறுப்பேற்றுக் கொண்டார். இதற்கு முன் திரு. அக்ரவால், கொல்கத்தாவில் தென்கிழக்கு ரயில்வே மண்டல பொதுமேலாளராக பணியாற்றினார்.
கட்டிடவியல் பொறியாளரான திரு. எஸ். என். அக்ரவால், இந்திய ரயில்வே பொறியாளர்கள் சேவையின் 1980 ஆம் ஆண்டு தொகுப்பை சேர்ந்தவராவார்.
கூடுதல் விவரங்களுக்கு www.pib.nic.in என்ற இணைய தளத்தை பார்க்கவும்.
(Visitor Counter : 83
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
கோவிட்-19 பரவுவதைக் கட்டுப்படுத்த, வாரணாசி பொலிவுறு நகரத்தின் பாதிக்கப்பட்ட பகுதிகளில் ட்ரோன் மூலம் கிருமி நாசினி தெளிப்பு
பொலிவுறு நகரம் வாரணாசியின் குறிப்பிட்ட சில பகுதிகளில், பொலிவுறு நகர இயக்கத்தின் கீழ் கிருமிநாசினி தெளிக்க சென்னையைச் சேர்ந்த ‘கருடா ஏரோஸ்பேஸ் லிமிடெட்’ நிறுவனத்தை பணியமர்த்தியுள்ளது. பொது ஊரடங்கு காலத்தில், போக்குவரத்துக்கு ஓரளவே வாய்ப்பு உள்ளதைக் கருத்தில் கொண்டு, சென்னையிலிருந்து ஏர் இந்தியா சரக்கு விமானங்கள் மூலம் இந்த ட்ரோன்கள் மத்திய சிவில் விமானப் போக்குவரத்து அமைச்சகத்தின் சிறப்பு அனுமதியின் பேரில், பிரத்யேகமாகக் கொண்டு வரப்பட்டன. ஏப்ரல் 17-ம் தேதி, சோதனை ஓட்டத்திற்குப் பின்னர், இரண்டு ட்ரோன்களுடன் மொத்தம் 7 உறுப்பினர்கள் குழு இயங்கி வருகிறது.
மாவட்ட நிர்வாகம், தலைமை மருத்துவ அதிகாரி அடையாளம் காட்டிய கட்டுப்பாட்டு பகுதிகள் மற்றும் பெரும் பாதிப்புக்குள்ளான பகுதிகளில் ட்ரோன்கள் மூலம் கிருமிநாசினி தெளிப்பதற்கு முன்னுரிமை அளிக்கப்பட்டு வருகிறது. இதனைத் தொடர்ந்து, ஆட்கள் மூலம் கிருமிநாசினி தெளிக்கச் சிரமமான தனிமைப் பகுதிகள், தனிமைப்படுத்தப்பட்ட பகுதிகள், காப்பகங்கள் மற்றும் இதர பகுதிகளில் தெளிக்கப்படும். ட்ரோன்களைப் பயன்படுத்துவதற்கான பகுதிகள் எவை என்பது வாரணாசி நகர் நிகாம் அதிகாரிகள் குழுவால் முடிவு செய்யப்படுகிறது.
ட்ரோன்கள் பறக்கும் பாதை, கிருமிநாசினி தெளிக்கப்பட்ட பகுதிகள், ஜிஐஎஸ் வரைபடத்துடன் கூடிய கருவியின் கட்டுப்பாட்டில் பதிவு செய்யப்படுகிறது. இது தொலை கட்டுப்படுத்தி கருவியால் இயக்கப்படுகிறது.
(Visitor Counter : 200
பிரதமர் அலுவலகம்
பண்டிட் மதன் மோகன் மாளவியாவிற்கு நாடாளுமன்றத்தில் பிரதமர் மரியாதை
பண்டிட் மதன் மோகன் மாளவியாவியாவின் பிறந்தநாளை முன்னிட்டு பிரதமர் திரு நரேந்திர மோடி, நாடாளுமன்றத்தில் இன்று அவருக்கு மரியாதை செலுத்தினார்.
ட்விட்டர் பதிவில் அவர் கூறியதாவது:
“பண்டிட் மதன் மோகன் மாளவியாவிற்கு மரியாதை செலுத்தினேன்.”
கப்பல் போக்குவரத்து அமைச்சகம்
கடல்சார்இந்தியா தொலைநோக்கு 2030திட்டத்தின் கீழ் இந்திய துறைமுக உள்கட்டமைப்பு வசதிகளை உலகதரத்தில்மேம்படுத்துவதற்கு ரூ.1,00,000-1,25,000 கோடி முதலீடு
கடந்த 2020-ம் ஆண்டில் இந்திய துறைமுகங்களில் கன்டெய்னர் போக்குவரத்து 17 மில்லியன் டிஇயு  என்று இருந்த நிலையில், சீனா அதே காலகட்டத்தில் 245 மில்லியன் டிஇயு  போக்குவரத்தை பதிவு செய்திருந்தது. கடல்சார் இந்தியா தொலைநோக்கு 2030 திட்டத்தின் கீழ் இந்திய துறைமுக உள்கட்டமைப்பு வசதிகளை உலகதரத்தில் மேம்படுத்துவதற்கு ரூ.1,00,000-1,25,000 கோடி முதலீடு என்று மத்திய துறைமுகங்கள், கப்பல் மற்றும் நீர் போக்குவரத்துத் துறை அமைச்சர் திரு சர்பானந்த சோனோவால் மாநிலங்களவையில் எழுத்துப்பூர்வமான பதிலளித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணலாம்: https://pib.gov.in/PressReleasePage.aspx?PRID=1896934
பிரதமர் அலுவலகம்
முன்னாள் குடியரசுத் தலைவர், பாரத ரத்னா திரு. பிரணாப் முகர்ஜி மறைவுக்குப் பிரதமர் இரங்கல்
முன்னாள் குடியரசுத் தலைவர், பாரத ரத்னா திரு. பிரணாப் முகர்ஜி மறைவுக்குப் பிரதமர் திரு. நரேந்திர மோடி இரங்கல் தெரவித்துள்ளார்.
‘’பாரத ரத்னா திரு. பிரணாப் முகர்ஜியின் மறைவால் இந்தியா துயருற்றுள்ளது. நம் நாட்டின் வளர்ச்சிப் பாதையில் அழிக்க முடியாத முத்திரையை அவர் பதித்துச் சென்றுள்ளார். இணையற்ற அறிஞரும், உயர்ந்த ராஜதந்திரியும் ஆன அவர், அரசியல் வேறுபாடு இன்றி அனைவராலும், அனைத்து சமுதாயத்தினராலும் போற்றப்பட்டவர்’’, என்று பிரதமர் கூறியுள்ளார்.
பல ஆண்டு காலம் நீடித்த அவரது அரசியல் வாழ்க்கையில், திரு. பிரணாப் முகர்ஜி, முக்கியமான பொருளாதார, பாதுகாப்பு அமைச்சகங்களில் நீண்ட நெடிய பங்களிப்புகளைச் செலுத்தியுள்ளார். மிகச்சிறந்த நாடாளுமன்றவாதியாக திகழ்ந்த அவர், எப்போதும் தயார் நிலையில், தெளிவான உச்சரிப்புடன் அதேசமயம் நகைச்சுவையுடனும் உரையாற்றுவதில் வல்லவர்.
இந்தியாவின் குடியரசுத் தலைவராக திரு. பிரணாப் முகர்ஜி இருந்தபோது, குடியரசுத் தலைவர் மாளிகையை சாதாரண மக்களும் எளிதில் அணுகும் வகையில் மாற்றியிருந்தார். குடியரசுத் தலைவர் மாளிகையை அவர், கற்கும் இடமாகவும், புதுமை, கலாச்சாரம், அறிவியல் மற்றும் இலக்கிய மையமாகவும் மாற்றியிருந்தார். முக்கியமான கொள்கை விஷயங்களில், அவரது அறிவாற்றல் மிக்க ஆலோசனைகளை என்னால் ஒருபோதும் மறக்க இயலாது.
2014-ஆம் ஆண்டில், தில்லிக்கு நான் புதியவன். முதல் நாளிலிருந்து, திரு. பிரணாப் முகர்ஜியின் வழிகாட்டுதல், ஆதரவு மற்றும் ஆசியால் நான் ஆசிர்வதிக்கப்பட்டேன். அவருடனான கலந்துரையாடல்களை நான் எப்போதும் நினைவில் வைத்திருப்பேன். அவருடைய குடும்பத்தினர், நண்பர்கள், நாடு முழுவதும் உள்ள அபிமானிகள், ஆதரவாளர்கள் அனைவருக்கும் ஆழ்ந்த அனுதாபங்கள். ஓம் சாந்தி!
பாரத ரத்னா திரு. பிரணாப் முகர்ஜியின் மறைவால் இந்தியா துயருற்றுள்ளது. நம் நாட்டின் வளர்ச்சிப் பாதையில் அவர் அழிக்க முடியாத முத்திரையைப் பதித்து சென்றுள்ளார். இணையற்ற அறிஞரும், உயர்ந்த ராஜதந்திரியும் ஆன அவர், அரசியல் வேறுபாடு இன்றி அனைவராலும், அனைத்து சமுதாயத்தினராலும் போற்றப்பட்டவர் pic.twitter.com/gz6rwQbxi6
— நரேந்திர மோடி  ஆகஸ்ட் 31, 2020
(
பாதுகாப்பு அமைச்சகம்
தேசிய மாணவர் படையை விரிவாக ஆய்வு செய்வதற்கான உயர்மட்ட நிபுணர் குழு அமைப்பு, தோனி உள்ளிட்டோர் நியமனம்
மாறிவரும் காலங்களுக்கேற்ப தேசிய மாணவர் படையை மாற்றியமைப்பதற்காக, அதை விரிவாக ஆய்வு செய்வதற்கான உயர்மட்ட நிபுணர் குழுவை நாடாளுமன்ற உறுப்பினர் திரு பய்ஜெயந்த் பாண்டா தலைமையில் பாதுகாப்பு அமைச்சகம் அமைத்துள்ளது.
தேசத்தை கட்டமைப்பதிலும் நாட்டின் வளர்ச்சியிலும் இன்னும் சிறப்பான பங்காற்றும் வகையில் தேசிய மாணவர் படை உறுப்பினர்களுக்கு அதிகாரமளிப்பதற்கும், முன்னாள் உறுப்பினர்களை சிறப்பாக பயன்படுத்திக் கொள்வதற்கும், சர்வதேச இளைஞர் அமைப்புகளுக்கு இணையாக தேசிய மாணவர் படையை மேம்படுத்துவதற்கும் தேவையான நடவடிக்கைகளை இக்குழு பரிந்துரைக்கும்.
நாடாளுமன்ற உறுப்பினர் திரு பய்ஜெயந்த் பாண்டா தலைமையிலான இக்குழுவில் நாடாளுமன்ற உறுப்பினர்கள் கர்னல்  ராஜ்யவர்தன் சிங் ராத்தோர் மற்றும் திரு வினய் சஹஸ்ரபுத்தே, மகிந்திரா குழுமத்தில் தலைவர் திரு ஆனந்த் மகிந்திரா, கிரிக்கெட் வீரர் திரு மகேந்திர சிங் தோனி, நிதி அமைச்சகத்தின் முதன்மை பொருளாதார ஆலோசகர் திரு சஞ்சீவ் சன்யால், ஜாமிய மிலிய இஸ்லாமிய துணை வேந்தர் பேராசிரியர் நஜ்மா அக்தர், எஸ் என் டி டி மகளிர் பல்கலைக்கழகத்தின் முன்னாள் துணை வேந்தர் பேராசிரியர் வசுதா காமத், பாரதிய சிக்ஷன் மண்டலின் தேசிய அமைப்பு செயலாளர் திரு முகுல் கனித்கர், மேஜர் ஜெனரல்  அலோக் ராஜ், டி ஐ சி சி ஐ தலைவர் திரு மிலிந்த் காம்ப்ளே, எஸ் ஐ எஸ் லிமிடெட் நிர்வாக இயக்குநர் திரு ரிதுராஜ் சின்ஹா, வாட்டர்.ஓஆர்ஜி தலைமை செயல்பாட்டு அலுவலர் திருமிகு வேதிகா பண்டார்கர் மற்றும் டாடாபுக் தலைமை செயல் அதிகாரி திரு ஆனந்த் ஷா ஆகியோர் உறுப்பினர்களாக இருப்பார்கள்.
பாதுகாப்பு துறை இணை செயலாளர்  திரு மயன்க் திவாரி தேசிய மாணவர் படையை மாற்றியமைப்பதற்காக, அதை விரிவாக ஆய்வு செய்வதற்கான உயர்மட்ட நிபுணர் குழுவின் உறுப்பினர் செயலாளராக இருப்பார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1755423
-----
(Visitor Counter : 193
விவசாயத்துறை அமைச்சகம்
வேளாண் துறையின் டிஜிட்டல் மயமாக்கம்
நாடாளுமன்றத்தின் மாநிலங்களவையில் கேள்வி ஒன்றுக்கு எழுத்துப்பூர்வமாக இன்று பதில் அளித்த மத்திய வோளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர் கூறியதாவது:
வேளாண்துறையை டிஜிட்டல் மயமாக்கவும், வேளாண் தொழில்நுட்ப தொழிலை ஊக்குவிக்கவும் மத்திய அரசு பல நடவடிக்கைகளை எடுத்துள்ளது:
வேளாண்மைக்கான இந்திய டிஜிட்டல் சூழல் அமைப்பு  என்ற கட்டமைப்பை மத்திய அரசு இறுதி செய்துள்ளது. இதன் மூலம் பல திட்டங்களில் உள்ள விவசாயிகள் குறித்த விவரங்கள் சேகரிக்கப்பட்டு, அதன் அடிப்படையில் அவர்கள் டிஜிட்டல் மயமாக்கப்பட்ட நில பதிவுகளுடன் இணைக்கப்படுகின்றனர். புதுமையான வேளாண் தீர்வுகளை உருவாக்க ‘ஐடியா’ கட்டமைப்பு அடித்தளமாக செயல்படும். இது விவசாயிகளின் வருமானத்தை அதிகரிக்கும் திட்டங்களுக்கு உதவும். மேலும், அரசுடன் இணைந்து செயல்பட தொழில்நுட்பம் / வேளாண் தொழில்நுட்பம்/ தொடக்க நிறுவனங்கள் அடையாளம் காணப்பட்டுள்ளன.
வேளாண்மை தேசிய மின்னணு-ஆளுகை திட்டத்தின் கீழ்  செயற்கை நுண்ணறிவு, மெஷின் லேர்னிங், ரோபோடிக்ஸ், ட்ரோன்கள், தரவு பகுப்பாய்வு, பிளாக் செயின் போன்ற நவீன தொழில்நுட்பங்களை பயன்படுத்த மாநிலங்களுக்கு நிதி அளிக்கப்படுகிறது.
விவசாயிகளின் உற்பத்தி பொருட்களுக்கு நல்ல விலைகள் கிடைக்க வெளிப்படையான ஆன்லைன் ஏல முறையை உருவாக்கும் நோக்கில் மத்திய அரசு தேசிய மின்னணு வேளாண் சந்தை  திட்டத்தை தொடங்கியுள்ளது. 2021ம் ஆண்டு நவம்பர் 29ம் தேதிவரை இ-நாம் தளத்தில் 1.72 கோடி விவசாயிகளும், 2.05 லட்சம் வர்த்தகர்களும் பதிவு செய்துள்ளனர். 18 மாநிலங்கள் மற்றும் 3 யூனியன் பிரதேசங்களைச் சேர்ந்த 1000 மண்டிகள் இ-நாம் தளத்துடன் இணைக்கப்பட்டுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1777684
ரசாயனம் மற்றும் உரங்கள் அமைச்சகம்
கோவாவின் பாஞ்ஜிமில் மக்கள் மருந்தக மையத்தை ஜி20 நாடுகள் மற்றும் யுனிசெஃப்பின் பிரதிநிதிகளுடன் டாக்டர் மன்சுக் மாண்டவியா பார்வையிட்டார்
கோவாவில் 2023 ஏப்ரல் 17ல் தொடங்கி ஜி20 சுகாதாரப் பணிக்குழுவின் இரண்டாவது கூட்டம் நடைபெற்று வருகிறது. ஏப்ரல் 19 வரை நடைபெறும் இந்தக் கூட்டத்தில் ஜி20 உறுப்பு நாடுகள், விருந்தினர் நாடுகள், சர்வதேச அமைப்புகளைச் சேர்ந்த பிரதிநிதிகள் பங்கேற்றுள்ளனர். கோவாவின் பாஞ்ஜிமில் மக்கள் மருந்தக மையத்தை ஓமன், ஜப்பான், ரஷ்யா, நைஜீரியா, சிங்கப்பூர், மலேசியா உள்ளிட்ட ஜி20 நாடுகள், யுனிசெஃப், பில் மற்றும் மெலிண்டா கேட்ஸ் அறக்கட்டளை ஆகியவற்றின் பிரதிநிதிகளுடன் மத்திய சுகாதாரம் மற்றும் குடும்ப நலன், ரசாயனம் மற்றும் உரங்கள் துறை அமைச்சர் டாக்டர் மன்சுக் மாண்டவியா பார்வையிட்டார்.
இந்த மையத்தின் உரிமையாளரும் பெண் தொழில் முனைவோருமான திருமதி பிரபா மேனனுடன் கலந்துரையாடிய அமைச்சர் அவரது அனுபவத்தை பகிர்ந்து கொண்டார். இதே போன்ற திட்டத்தை தங்கள் நாடுகளில் அமல்படுத்துவதற்கு பல பிரதிநிதிகள் ஆர்வம் காட்டினர். இந்தத் திட்டத்தில் ஆர்வம் காட்டும நடுத்தர வருவாய் மற்றும் குறைந்த வருவாய் நாடுகளுக்கு உதவி செய்வது பற்றி மத்திய அரசு ஆலோசித்து வருகிறது.
கடந்த ஒன்பது ஆண்டுகளில் இத்தகைய மையங்கள் 100 மடங்கு அதிகரித்துள்ளது. அதாவது 2014 ல் 80 ஆக இருந்த மையங்களின் எண்ணிக்கை தற்போது 9,300 ஆக உள்ளது. இதன் மூலம் கடந்த ஒன்பது ஆண்டுகளில் குடிமக்களால் சுமார் 20,000 கோடி ரூபாய் சேமிக்கப்பட்டுள்ளதாக மதிப்பீடப்பட்டுள்ளது.
சிறப்பு சேவைகள் மற்றும் கட்டுரைகள்
மாநில அளவிலான சிலம்பம் போட்டியில் மத்திய அமைச்சர் டாக்டர் எல் முருகன் பங்கேற்பு
சென்னை ராமாவரத்தில் இன்று நடைபெற்ற மாநில அளவிலான சிலம்பம் போட்டியில் மத்திய தகவல் ஒலிபரப்புத்துறை, மீன்வளம், கால்நடை பராமரிப்பு & பால்வளத்துறை இணையமைச்சர் டாக்டர் எல் முருகன் கலந்து கொண்டார்.
பாரத ரத்னா டாக்டர்.எம்ஜிஆர் பிறந்தநாள் விழாவையொட்டி, உலக சிலம்பம் விளையாட்டுச் சங்கம் சென்னை ராமாவரம் எம்ஜிஆர் தோட்டத்தில் ஏற்பாடு செய்திருந்த மாநில அளவிலான சிலம்பம் போட்டித் தொடரில் மத்திய அமைச்சர் முருகன் சிறப்பு விருந்தினராகக் கலந்து கொண்டு வீரர்களை பாராட்டினார். பின்னர் அவர்களுடன் செல்ஃபி எடுத்துக் கொண்டார்.
இந்தப் போட்டித் தொடரில் தமிழ்நாடு முழுவதிலும் இருந்து 1400க்கும் மேற்பட்ட போட்டியாளர்கள் பங்கேற்கின்றனர்.
முன்னதாக சென்னை மேற்கு சைதாப்பேட்டையில் ஏற்பாடு செய்திருந்த பிரதமரின் மனதின் குரல் நிகழ்ச்சியிலும் அமைச்சர் முருகன் பங்கேற்று வானொலி மூலம் பிரதமரின் உரையை கேட்டார்.